Ragnar Klavan

Ragnar Klavan (sündinud 30. oktoobril 1985 Viljandis) on Eesti jalgpallur. Temast sai 2009. aasta septembris esimene ja seni ainus eestlane, kes on pääsenud Meistrite liigas väljakule. Aastal 2017 sai Klavan JK Tallinna Kalevi presidendiks. Klavani varasemad koduklubid on FC Elva, Viljandi JK Tulevik, Tallinna FC Flora, Vålerenga IF ja Almelo Heracles. Klavanil oli 2009. aasta suveni laenuleping, mille järel hakkab kehtima 13. veebruaril 2009 sõlmitud nelja-aastane tööleping. Klavan tuli 19. aprillil 2009 esimese eestlasena Hollandi meistriks. Koduklubi AZ meistritiitel andis õiguse mängudele Meistrite liigas, kus ta 29. septembril 2009 esimese ja seni ainsa eestlasena väljakule pääses. Klavan vahetati alagrupikohtumises Liege'i Standardiga (1:1) 82. minutil platsile vasakkaitsjana ega suutnud üleminutitel takistada vastastel viigiväravat löömast. Klavanist sai esimene Eesti mängija, kes Saksamaa kõrgeimas liigas mänginud. Klavan debüteeris Bundesligas 14. septembril 2012 mängus Wolfsburgi vastu kui ta 67. minutil platsile vahetati. 6. aprillil 2013 sai Klavanist suurima arvu pealtvaatajate ees klubijalgpalli mänginud eestlane. Dortmundi Borussia staadionile oli kohtumist kogunenud vaatama 80 400 pealtvaatajat. FC Augsburg kaotas kohtumise 2:4. 2015. aastal oli eestlasest huvitunud ka Everton, kuid Klavan jäi Augsburgiga Euroopa liigat mängima. 20. juulil 2016 sõlmis ta lepingu Inglismaa kõrgliiga klubiga Liverpool FC. Üleminekusumma oli 4,2 miljonit Inglise naela. Leping Liverpooliga kestnuks 2019. aasta suveni. Klavan sai Liverpoolis kahe hooajaga kirja 53 mängu ja kaks väravat. Esimese värava lõi ta Liverpooli meeskonnas 20. septembril 2016 Inglismaa liigakarika mängus Derby County vastu. Inglismaa kõrgliigas pääses ta väljakule 39 mängus ja lõi seal oma ainsa värava 1. jaanuaril 2018 mängus [[Burnley FC|Burnley]] vastu. 17. augustil 2018 sõlmis Klavan kaheaastase lepingu Itaalia kõrgliiga klubiga Cagliari Calcio. Üleminekusumma on 2 miljonit Inglise naela. Eesti koondises on Klavan mänginud 125 korda ja löönud kolm väravat. Oma esimese mängu pidas 3. juulil 2003 Leedu vastu. Esimese värava lõi 31. mail 2006 Uus-Meremaale. Teise värava lõi ta El Salvadori vastu 29. veebruaril 2012, kui ta oli ka esimest korda Eesti koondise kapten. 2014. aastal Andres Operi lahkumismängus Gibraltariga lõi Klavan 29. minutil 1:1 viigimängus värava. Meistriliiga Eesti meister 2003 Tippeligaen Norra hõbe 2004 Eredivisie Hollandi meister 2008/2009 Liverpool FC UEFA Meistrite Liiga 2017–2018 hõbe Aasta parim jalgpallur: 2012, 2014, 2015, 2016, 2017 Klavan on õppinud Viljandi Jakobsoni Koolis ja Audentese Spordigümnaasiumis. Tema isa on endine jalgpallur Dzintar Klavan. 2022. aasta sügisel osales Klavan heategevuslikus meelelahutussaates "Tantsud tähtedega", kus tema treeneriks oli Kerttu Tänav. Klavan on Jk Tallinna Kalevi president. 2023. aasta Eurovisiooni lauluvõistlusel edastas Klavan otseülekandes Eesti hääletustulemused. 2023 – Valgetähe IV klassi teenetemärk. 2024 – Eesti Olümpiakomitee teenetemärk Eesti jalgpallikoondislaste loend Klavan siirdus AZ Alkmaari Klavan sõlmis AZga lepingu 2013. aastani Klavan tekent contract tot 2013. Viimati külastatud 27.03.2010. Klavan tegi Meistrite liiga debüüdi Soccernet.ee, 29. september 2009 Ragnar Klavanist sai esimene Saksamaa Bundesligas mänginud eestlane err.ee 14. september 2012 Klavan mängis 80 400 inimese silme all soccernet.ee 7. aprill 2013 "Liverpool complete deal to sign Ragnar Klavan". Liverpool F.C. 20. juuli 2016. Vaadatud 20.07.2016 AMETLIK: Ragnar Klavani karjäär jätkub Itaalia kõrgliigas Soccernet, 17. august 2018 https://www.bbc.com/sport/football/45220161 "Tõde on selgunud! „Tantsud tähtedega" must hobune on legendaarne sportlane". TV3. 04.11.2022. Biograafia ESBL-is Profiil Liverpool FC kodulehel Aet Süvari. Ragnar Klavan krooniti Hollandi meistriks! EPL.ee, 20. aprill 2009 Teadlased: Ragnar Klavan oli mullu Euroopa tippliigade kõige kasulikum mängija Postimees, 9. november 2018